section_heading: Biografija
paragraph_text: Njegov glazbeni rad, najvećim dijelom sačinjavaju finije pop-rock skladbe promišljenih ljubavnih stihova, laganijeg tempa, intimnih aranžmana, specifičnog ugođaja i atmosfere. Najpoznatija autorska skladba, svakako je "Jer ti ljubiš drugoga" (2005.), koju je snimio u duetu s velikim autorom i pjesnikom Arsenom Dedićem. Po podacima ZAMP-a, ta pjesma je već godinama jedna od najemitiranijih skladbi na radio postajama u Hrvatskoj. Danas je evergreen, a objavljena je na brojnim kompilacijama najljepših ljubavnih pjesama.